b'\n_START_ARTICLE_\nBospor\n_START_PARAGRAPH_\nB\xc3\xb3spor (tur\xc5\xa1ko Bo\xc4\x9fazi\xc3\xa7i, gr\xc5\xa1ko \xce\x92\xcf\x8c\xcf\x83\xcf\x80\xce\xbf\xcf\x81\xce\xbf\xcf\x82) je pribli\xc5\xbeno 30 km dolga in na najo\xc5\xbejem delu 660 m \xc5\xa1iroka morska o\xc5\xbeina, ki deli evropski del Tur\xc4\x8dije od azijskega in povezuje Marmarsko morje s \xc4\x8crnim morjem. Na marmarski strani o\xc5\xbeine le\xc5\xbei Istanbul, najve\xc4\x8dje mesto Tur\xc4\x8dije._NEWLINE_O\xc5\xbeino pre\xc4\x8dkata dva mostova. Prvi, Bogazici Bospor I., je dolg 1074 metrov in je bil odprt leta 1974, drugi, most Fatih Sultan Mehmed (Bospor II.) pa je dolg 1014 metrov in je bil leta 1988 odprt pribli\xc5\xbeno pet kilometrov severno od prvega. Oktobra 2013, ob 90. obletnici razglasitve Republike Tur\xc4\x8dije, je bil odprt 13,6 km dolg \xc5\xbeelezni\xc5\xa1ki predor Marmaray. Pribli\xc5\xbeno 1.400 metrov predora poteka pod morjem v globini 55 m.'